《上夹谷书隐先生六首》
宋代·何梦桂

反袂叹麟折，过门伤凤衰。
奠楹不复作，世丧礼乐隳。
世丧道不丧，文岂不在兹。
千载而有人，三代犹可追。
吾闻夹谷翁，文献尚有遗。
斯世微斯人，皇皇吾安归。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。